b'\n_START_ARTICLE_\nGeneralmajor (Avstralija)\n_START_PARAGRAPH_\nGeneralmajor (izvirno angle\xc5\xa1ko Major General; kratica MAJGEN) je \xc4\x8detrti najvi\xc5\xa1ji voja\xc5\xa1ki \xc4\x8din, tretji najvi\xc5\xa1ji aktivni in najni\xc5\xbeji generalski \xc4\x8din Avstralske kopenske vojske in je neposredni naslednik britanskega \xc4\x8dina generalmajorja; velja za dvozvezdni \xc4\x8din. Generalmajor poveljuje diviziji oz. enakovredni formaciji._NEWLINE_Je enakovreden \xc4\x8dinu kontraadmirala Kraljeve avstralske vojne mornarice in \xc4\x8dinu zra\xc4\x8dnega podmar\xc5\xa1ala Kraljevega avstralskega vojnega letalstva. V Natovi strukturi \xc4\x8dinov spada v razred O-8. Podrejen je \xc4\x8dinu generalporo\xc4\x8dnika in nadrejen \xc4\x8dinu brigadirja (ki je najvi\xc5\xa1ji \xc4\x8dastni\xc5\xa1ki \xc4\x8din). Do leta 1922 je bil generalmajor \xc4\x8dinu brigadnega generala, ki pa je bil takrat ukinjen._NEWLINE_Oznaka \xc4\x8dina generala je zvezda (red kopeli) nad prekri\xc5\xbeano sabljo in batonom (mar\xc5\xa1alsko palico); torej ista kot je oznaka \xc4\x8dina britanskega generalmajorja, pri \xc4\x8demer ima avstralska oznaka na spodnjem delu \xc5\xa1e napis Australia.'